La Casa d'Íxar estió una familia noble d'orichen reyal por haber-se orichinau en Pero Ferrández d'Íxar, fillo de Berenguela Ferrández y de Chaime I d'Aragón, qui lo 20 d'abril de 1268 atorgó a lo suyo fillo la senyoría d'Íxar. La fundación d'esta senyoría churisdiccional ye d'alcuerdo con una tradición de los reis d'Aragón que consistiba en creyar infantaus pa lurs fillos bordes, dando-lis importants beneficios como rendas senyorials, tierras, villas y castiellos. Pero Ferrández, primer sinyor d'Íxar prenió l'apelliu Ferrández d'Íxar por lo toponimo. La casa d'Íxar destacó por la participación en la politica interna y externa de lo Reino d'Aragón, estando present en las campanyas melitars de Valencia, Murcia y Secilia. En 1483 esdevinió lo sinyor d'Íxar fue nombrau "duque".